पाएं अपने शहर की ताज़ा ख़बरें और फ्री ई-पेपरडाउनलोड करें
किऊल-गया रूट पर चलने वाली लोकल व अनारक्षित ट्रेनें रेलवे ने रद्द कर दी है। पिछले साल बंद हुई ट्रेनों में से रेलवे ने दो अनारक्षित ट्रेनों का परिचालन शुरू किया था। लंबी दूरी की ट्रेनों में एक मात्र हावड़ा-गया एक्सप्रेस स्पेशल के रूप में चल रही है। इसके भी रद्द होने की संभावना है। किऊल-गया रूट पर सामान्य दिनाें में सात जोड़ी लोकल सहित तीन जोड़ी एक्सप्रेस ट्रेनें चलती थीं। रेलवे ने हाल ही में दो लाेकल ट्रेनें चलाई थी। काेरोना के चलते दोनों ट्रेनों को बंद किया गया है। इस रूट पर दो आरक्षित ट्रेनें हावड़ा गया एवं सप्ताह में 1 दिन गोड्डा नई दिल्ली हमसफर एक्सप्रेस फिलहाल चल रही है।इन ट्रेनों से लोकल यात्रियों को लाभ नहीं हैं। 130 किलोमीटर की रूट पर काफी संख्या में लोकल यात्रियों का आवागमन होता है। रेलवे ने पहले प्रतिदिन चलने वाली गया-किऊल मेमू को 29 अप्रैल से रद्द किया। छह दिन बाद रामपुरहाट-जमालपुर-गया के बीच चल रही ट्रेन काे भी 6 अप्रैल से अगले आदेश तक के लिए रद्द किया है। रेलवे की ओर से कोई सूचना भी नहीं दी गई। इससे किऊल-गया रूट के यात्रियों की परेशानी फिर से बढ़ेगी। अब किऊल आने के लिए सड़क मार्ग ही एकमत्र साधन है।
चल रही दोनों अनारक्षित ट्रेन अगले आदेश तक रद्द
इसी तरह विभिन रूटाें से पहंुचे यात्री किऊल से गया जाने वाली ट्रेनों को पकड़ते थे। पहले भी किऊल-गया रूट लगभग आठ महीने बंद रहा था। किऊल के एसएम एएन गौर ने बताया कि यात्री संख्या में कमी से रेलवे के राजस्व में भारी कमी आई है। ऐसे में रेलवे ने अलाभकारी ट्रेनों को फिलहाल रद्द कर दिया है। हालात सामान्य होने के बाद रेलवे रद्द ट्रेनों को फिर से चालू करने पर विचार करेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn